
Seha-folyó országa és Nyugat-Anatólia a késő bronzkorban

Számos kérdés vár megválaszolásra ma is az ókori Anatólia történetéből, a korai források segítségével azonban már a Kr.e. 2. évezred történetét is megpróbálhatjuk magunknak felvázolni. A késő bronzkori Anatólia történetének középpontjában az Újhettita Birodalom áll, amely számára kiemelkedően fontos volt a magterületétől (a mai Kizil-Irmak folyótól) nyugatra található államokkal való konszolidáció létrehozása. Nyugat-Anatólia politikai térképe azonban sokáig kérdéses volt a kutatók számára és részben ma is megfejtendő kérdésekre várjuk a válaszokat. Anatóliának az ezen a részén lévő államok pontos lokalizációja azonban továbbra is nyitott kérdésnek számít, ezeknek vizsgálata most is a kutatás tárgyát képezik. A kezdeti kutatások során egy történelmileg központi állam, Arzawa elhelyezkedésének, kérdése volt az egyik fő irányvonal, de mára bizonyossággal kijelenthetjük, hogy Nyugat-Anatóliában helyezkedett el, csakúgy, mint olyan országok, mint Wiluša, Mira, vagy éppen Šeha-folyó országa.
A dolgozat középpontjában annak a Šeha-folyó országának a lokalizációja és történelme áll, amelynek vizsgálatához elengedhetetlen az újhettita források ismerete, ugyanis a források az Újhettita Birodalom idején keletkeztek.



